Ανδρέας Λαδικός

Ο Ανδρέας Λαδικός (1934-1996) ήταν Έλληνας οικονομολόγος και πολιτικός. Υπηρέτησε ως δήμαρχος Ζακύνθου μέχρι τον θάνατό του, το 1996.
 Βιογραφία 
Έχοντας σπουδάσει οικονομικές επιστήμες, εργάστηκε αρχικά ως υπάλληλος στη Ζάκυνθο από την ηλικία των 24 ετών και αργότερα ήταν διευθυντικό στέλεχος σε οργανισμούς στο Δημόσιο.
Το 1990 κέρδισε τις δημοτικές εκλογές με τη στήριξη του ΠΑΣΟΚ και του Συνασπισμού και ορκίστηκε δήμαρχος Ζακυνθίων, έχοντας εκλεγεί με ποσοστό 52,3% στον δεύτερο γύρο, επικρατώντας του Ιωάννη Βίτσου, ο οποίος έλαβε ποσοστό 47,7%. Αποτελέσματα Δημοτικών Εκλογών Δ. Ζακύνθου, ΕΕΤΑΑ.
Ο Λαδικός επανεξελέγη στις δημοτικές εκλογές του 1994 με ποσοστό 50,1% έναντι 49,8 για τον Ιωάννη Αγαλιανό στον δεύτερο γύρο. Ήταν μέλος του διοικητικού συμβουλίου της ΚΕΔΚΕ ως τον θάνατό του. 

Ο Ανδρέας Λαδικός εξελέγη για δεύτερη συνεχόμενη θητεία το 1994. Δεν πρόλαβε όμως να ολοκληρώσει την δεύτερη θητεία του. Απεβίωσε από καρκίνο στο Νοσοκομείο Υγεία της Αθήνας, σε ηλικία 62 ετών, στις 18 Μαρτίου 1996. Η σορός του δημάρχου εξετέθη σε λαϊκό προσκύνημα."ΠΕΘΑΝΕ Ο ΔΗΜΑΡΧΟΣ ΖΑΚΥΝΘΟΥ", Ελευθεροτυπία, 19 Μαρτίου 1996, σελ. 19.

 Παραπομπές 

Κατηγορία:Δήμαρχοι Ζακύνθου
Κατηγορία:Έλληνες οικονομολόγοι